Middelsstore til store (30-50 millimeter), svært kraftige gullbasser. Kroppsformen er påfallende bred. På farge er de svarte, uten metallglans, med noen lyse striper på pronotum og oftest også med lyse tegninger på dekkvingene. Hannen har et kort horn midt i pannen og en pigg på hver side av dette. Pronotum er mye bredere enn langt, nærmest firkantet, men med avrundede forhjørner, dekkvingene mye bredere enn pronotum.